### Beslutninger:

Forslaget blev på byrådsmødet den 17. august 2022 henvist til Magistraten med henblik på at indgå i budgetdrøftelserne for 2023.

###

Motivering

Aarhusianerne skal være med til at skabe fremtidens [adresse] - og vi skal sikre ressourcerne til at kunne løfte opgaven

Der er brug for at byrådet genvinder befolkningens tillid til byudviklingen. Vi skal genskabe kontakten mellem aarhusianerne og byens udvikling. Byrådet ønsker, at flere aarhusianere skal have mulighed for at deltage aktivt i arbejdet med at skabe fremtidens [adresse].

Vi skal styrke fortællingen om udviklingen i [adresse], genvinde borgernes tillid og sikre et styrket fokus på stedsanalyser og lokalt tilpassede processer. Vi skal sætte os i borgernes sted når vi udvikler og sikre et endnu stærkere samarbejde mellem kommune, fællesråd, borgere, virksomheder, bygherrer og udviklere. Vi skal sætte vedvarende fokus på hvordan vi kan nå ud til flere borgere, både dem med CPR numre og dem med CVR numre, med information og dialog. Vi skal skabe en bevægelse mod at involvere, samarbejde og samskabe mere – særligt i de tidlige faser af byudviklingsprocesserne.

At invitere aarhusianerne med ind i arbejdet kræver aktivt medborgerskab, hvor [adresse] i vid udstrækning rækker ud og oversætter vanskelige planprocesser til noget, som er vedkommende og konkret for aarhusianerne.

Teknik og Miljø har for nyligt igangsat etableringen af et helt nyt område i sin forvaltning, der har ansvar for at involvere byen i byens udvikling og forandre [adresse] processer. Dette skal give aarhusianerne bedre mulighed for at deltage i at skabe mere af det [adresse], vi holder af. Det er en god start, for det kræver vedvarende fokus, læring og erfaringsudveksling at blive god til den store opgave. Denne indebærer tidlig inddragelse, åbne processer og en stor opsøgende indsats, for at inddrage aarhusianerne med spørgsmål og løsningsmuligheder, der gør dem i stand til at bidrage konkret til et større og bedre [adresse].

Det Konservative Folkeparti mener der skal holdes et meget højt ambitionsniveau for borgerindragelsen generelt i kommunen, herunder arbejdet med [adresse]. Teknik og Miljø har en meget stor sagsmængde og er meget synlige i byens udvikling. Samtidig er der behov for at udvikle og øge indsatsen på borgerinddragelsen for at få aarhusianerne i tale, og hjælpe dem til at bidrage konkret til byens udvikling.

Der er ligeledes en stigende efterspørgsel efter helhedsplaner, der samler større områder i kommunen. Disse gør, at [adresse] og aarhusianerne sammen kan tegne billederne af, hvad det er for en by eller et fritliggende bysamfund, vi vil have i fremtiden. Ressourcerne er dog knappe og vi har fået advarsler fra Teknik og Miljø om, at dette betyder der især på disse to områder bygger sig en stor pukkel op. Denne pukkel kan ikke umiddelbart løses i budgetperioden, medmindre der tilføres flere ressourcer.

Det foreslås således af Teknik og Miljø tilføres 10 mio. kroner om året i fast bevilling, til forvaltningens arbejde med øget borgerinddragelse og en større kapacitet til gennemførelsen af helhedsplaner. Konkret vil bevillingen bane vejen for yderligere borgerinddragelsesprocesseri alle komplekse lokalplaner, øge transparens og synlighed i forvaltningens lokalplanudarbejdelse, skabe nye digitale formidlingsværktøjer (herunder 3D by modeller) tidligere og direkte kontakt til fællesråd samt meget mere.

Forslag

Det foreslås derfor, at:

1) Teknik og Miljø tilføres 10 mio. kroner om året i fast bevilling til arbejdet med øget borgerinddragelse og en større kapacitet til gennemførelsen af helhedsplaner

Finansiering

Forslaget vil koste 10 mio kroner årligt, som ønskes henvist finansiering under budgetforhandlingerne.

På vegne af byrådsgruppen for Det Konservative Folkeparti.

Christina Andersen